རྒྱ་ནག་གཞུང་གི་བྱས་རྗེས་ལ་དགའ་བསུ་མཚོན་ཕྱིར་བལ་གཞུང་ནས་དུས་ཀུན་རྒྱ་ནག་གཅིག་གི་སྲིད་བྱུས་ལ་རྒྱབ་སྐྱོར་དང་།རྒྱ་ཆེའི་བོད་མི་རྣམས་ནས་བལ་ཡུལ་གྱི་ས་ཐོག་ཏུ་རྒྱ་ནག་ལ་ངོ་རྒོལ་གྱི་ལས་གཞི་རྩ་བ་ནས་སྤེལ་མ་བཅུག་པ།དེ་བཞིན་རྒྱ་གཞུང་ནས་ཀྱང་བལ་ཡུལ་གྱི་སྲིད་བློན་ཀེད་པི་ཤར་མ་ཨོ་ལཱི་མཆོག་ཕྱི་ཟླ་དྲུག་པའི་ནང་རྒྱ་ནག་ཏུ་མཚམས་གཟིགས་གདན་ཞུའི་སྐབས།ལེགས་གསོལ་གྱི་རྣམ་འགྱུར་བསྟན་ཏེ་པེ་ཅིན་དང་ཀ་ཐ་མན་གྲུ་གཉིས་དབར་ཨ་སྒོར་ཐེར་འབུམ་༢༌༤ཚོང་འབྲེལ་གྱི་གྲོས་མཐུན་ཐོག་མཚན་རྟགས་བཀོད།དེ་བཞིན་བོད་ནས་བལ་ཡུལ་བར་མེ་འཁོར་ལྕགས་ལམ་འཛུགས་སྐྲུན་གྱི་ལས་འཆར་ཐོག་བགྲོ་གླེང་གནང་།མཚམས་གཟིགས་དེའི་སྐབས་བཟོ་ལས་འཛུགས་སྐྲུན་གྱི་ཚན་རྩལ་ཕན་ཚུན་བཤུ་ལེན་དང་།ཐད་ཀར་འཕུར་སྐྱོད་ཆོག་པའི་གནམ་གྲུ་གོ་སྒྲིག་བྱ་ཕྱོགས།མཐོ་སྒང་བོད་ཀྱི་ས་ལམ་འདི་བལ་ཡུལ་དུ་དངོས་ཟོག་དབོར་འདྲེན་བྱ་བའི་ཚོང་ལམ་གྱི་གདམ་ག་གཞན་བཀོལ་སྤྱོད་བྱ་རྒྱུ་བཅས་ཀྱི་སྐོར་བགྲོ་གླེང་ཞུས།